ผมเห็นตุ่มคล้ายตุ่ม PPP ขึ้นบริเวณอวัยวะเพศจึงเขี่ยอแกแล้วเกิดเป็นลอยถลอกขึ้น หลังจากนั้นมันเริ่มเป็นตุ่มคล้ายๆตุ้ม PPP ขึ้นบริเวณลอยถลอก ถ้าเขี่ยจนหลุดจะมีเลือดออกครับ ผมอยากทราบว่าเป็นหูดหงอนไก่หรือว่าเป็นปกติครับไม่ได้เปลี่ยนคู่นอนบ่อยครับ หลังจากนั้นผมคิดว่าเป็นหูดหงอนไก่จึงนำ aldara มาทาปรากฏว่าตุ่มเริ่มยุบไปแต่มีรอยสีแดงขึ้นใต้ผิวหนัง อาการแสบคันเล็กน้อย และมีตุ่มเล็กๆขึ้นบริเวณปลายองคชาติครับ ผมอยากทราบว่าเป็นอาการระคายเคืองจากการใช้ยารึป่าวครับ อันตรายรึป่าวครับ หรือว่าเป็นการอีกเสบต้องไปพบแพทย์ไหมครับ
สวัสดีค่ะ PPP หรือ Pearly penile papules เป็นตุ่มเนื้อใส ๆ เล็ก ๆ ที่ขึ้นอยู่บริเวณใต้คอหยักของอวัยวะเพศชาย โดยส่วนใหญ่จะมีการวางตัวเป็นแถวหรือเป็นวงรอบบริเวณสันของหัวอวัยวะเพศ และก็ทำให้หลายครั้งแพทย์อาจจะวินิจฉัยผิดว่าเป็นโรคติดต่อทางเพศสัมพันธ์เพราะมีลักษณะคล้ายกัน แต่โรค PPP นี้เป็นสิ่งปกติที่เกิดขึ้นได้ และไม่ใช่มะเร็งและก็ไม่ได้เกี่ยวกับโรคติดต่อทางเพศสัมพันธ์ โดยจะพบได้บ่อยในผู้ชายที่ไม่ได้ขริบปลายอวัยวะเพศ ไม่มีความจำเป็นต้องรักษาแต่หากต้องการจะรักษา ก็มีการใช้เลเซอร์มาจี้เพื่อให้หลุดไป โดยควรทำโดยแพทย์ผู้เชี่ยวชาญจากอาการดังกล่าวมา อาจจะเป็นตุ่ม PPP หรือตุ่มที่เกิดจากโรคหูด หรือการระคายเคืองจากยาที่นำมาทาก้เป็นได้ทั้งนั้น หากตุ่มนี้ลุกลามมากขึ้น เจ็บบริเวณตุ่ม มีเลือดไหลจากตุ่ม ควรไปพบแพทย์เพื่อตรวจเพิ่มเติมการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่